תצפית - סוכנות ידיעות

תצפית - סוכנות ידיעות (באנגלית: TPS - Tazpit Press Service) היא סוכנות ידיעות ישראלית המעבירה מידע כתוב ומצולם לכלי תקשורת בישראל ובעולם. תפוצת הסוכנות מגיעה לאלפי כלי תקשורת ברחבי העולם, כאשר חומרי החדשות של תצפית פורסמו בעבר ביותר מ-16 שפות שונות. סוכנות הידיעות מתעדת באופן שוטף את המציאות הביטחונית בישראל, ביהודה ושומרון וברצועת עזה, ובנוסף מסקרת מגוון נושאים בהיבטים דמוגרפיים, תרבותיים, פוליטיים, טכנולוגיים וארכאולוגיים.  סוכנות הידיעות TPS היא עמותה רשומה, ומתקיימת מתרומות ודמי מנוי של מנויים בארץ ובעולם. סוכנות הידיעות TPS (תצפית) הוקמה בשנת 2010 כדי לתעד ולהעביר ידיעות מהשטח בזמן אמת, בכדי ליצור ולהעצים סיקור מקצועי ומבוסס עובדות מהשטח, של המציאות הישראלית. במהלך שנת 2011 הפעילה תצפית 70 מתנדבים ברחבי יהודה ושומרון, אשר הוקפצו לתעד אירועים שונים, והסוכנות הפיצה את התיעוד הראשוני לכלי תקשורת ישראלים. במהלך 2012 תצפית החלה להעביר ידיעות מאירועים המתרחשים בכל רחבי הארץ. בסוף שנת 2012 נפתחה המחלקה הבינלאומית של הסוכנות, ומאז החלה הסוכנות להפיץ ידיעות לכלי תקשורת בינלאומיים. בשנת 2013 זכה אמוץ אייל, מנכ"ל תצפית בפרס מוסקוביץ' לציונות, המעודד רעיונות חדשים שמטרתם להתמודד עם אתגרי הציונות בארץ ישראל. בינואר 2013 חשפה סוכנות תצפית מספר אפליקציות של גוגל המציעות "ציטוטים מעוררי השראה של היטלר". בעקבות הכתבה אשר פורסמה במספר רב של כלי תקשורת בעולם, הורידה גוגל את האפליקציות מהחנות. במאי 2013 תיעדה הסוכנות את דגל גרמניה הנאצית כאשר הוא מתנופף בכפר בית אומר שנמצא בסמוך לחברון. התמונה והדיווח על כך קיבלו הד תקשורתי חזק ברחבי העולם. ב-2014 הסוכנות כיסתה את אירועי רצח שלושת הנערים ומבצע שובו אחים. בחודש יולי 2017 ניסתה הסוכנות להתקבל לאיחוד סוכנויות הידיעות של הים התיכון (AMAN), אך נדחתה בטענה שהיא "יושבת בשטח כבוש". רוב כלי התקשורת בארץ מנויים לסוכנות הידיעות אך יש לארגון מעל 70 מנויים מחוץ לישראל אשר מפיצים את הידיעות למעל 2,700 כלי תקשורת נוספים. לארגון ישנם הסכמי שיתוף פעולה עם 8 סוכנויות ידיעות מרחבי העולם. בחודש מרץ 2021 חתמה סוכנות הידיעות על הסכם שיתוף פעולה עם סוכנות הידיעות הגדולה בספרד, Europa Press, אשר מספקת מידע לכ-2000 כלי תקשורת בספרד ובאמריקה הלטינית. בחודש אפריל 2021 חתמה סוכנות הידיעות על סיכום שיתוף פעולה עם סוכנות הידיעות של איחוד האמירויות, WAM. בשנת 2022 נחתמו הסכמי שת"פ עם סוכנות הידיעות הממשלתית של בולגריה, BTA, ועם סוכנות הידיעות המובילה בהודו, ANI Asian News International. סוכנות הידיעות TPS מונה היום מעל 400 צלמים ברחבי הארץ. לסוכנות צוות המתעד את הנעשה גם ברצועת עזה. משרדי הארגון שוכנים ברחוב יפו 206 בירושלים. לארגון מאגר מידע ויזואלי המתעדכן מדי יום ובו מעל 80,000 תמונות וסרטונים מאירועים ברחבי הארץ. אתר תצפית (באנגלית) דף תצפית בפייסבוק בעברית עפרה לקס, לראות את כל התמונה, באתר ערוץ 7, 13 בספטמבר 2012 יהושע בריינר‏, לא רק "בצלם": מתנחלים יתעדו עימותים עם פלסטינים, באתר וואלה, 22 בספטמבר 2011 פרס מוסקוביץ' לציונות לאמוץ אייל תצפית - סוכנות ידיעות, באתר "גיידסטאר ישראל" עפרה לקס, חברון, הסיפור האמיתי, באתר ערוץ 7, ט"ז באלול תשע"ז, ריאיון בעיתון בשבע עם ציפי שליסל, מתנדבת בארגון כתבה מתוך עיתון באתיופיה המתארת את הסיוע הישראלי להקמת תשתית לאנרגיה סולארית במדינה(הקישור אינו פעיל, 13.8.2019) כתבה המתארת ממצא ארכאולוגי משמעותי שנתגלה בארץ (הקישור אינו פעיל, 30 במרץ 2023) יוחאי עופר, נקודת תצפית ציונית: סוכנות הידיעות שזוכה בפרס מוסקוביץ' לציונות, באתר nrg, ‏6.5.2013 כתבה בהפינגטון פוסט כתבה באתר yahoo מיכאל בכנר, סוכנות ידיעות ישראלית הוחרמה: "יושבת בשטח כבוש", באתר nrg ערוץ 7, סוכנות הידיעות הישראלית TPS תשתף פעולה עם מקבילתה בספרד, באתר ערוץ 7, ‏15.3.21 Hassan Bashir, WAM and Israel’s TPS sign cooperation agreement, WAM, ‏7.4.2021 TPS media library